**ชื่อผลงาน: Hypersensitivity Kit ช่วยชีวิตผู้ป่วยมะเร็ง**

**ผู้จัดทำ:** วิภารัตน์ ผิวอ่อน พยาบาลวิชาชีพชำนาญการ หน่วยเคมีบำบัด โรงพยาบาลน่าน

**ความสำคัญ:** ภาวะภูมิไวเกิน (Hypersensitivity Reactions: HSRs) เป็นภาวะแทรกซ้อนหนึ่งที่พบได้จากการได้รับยาเคมีบำบัด กลุ่ม Taxanes, Platinum compounds โดยอาการแสดงจะแตกต่างตามระดับความรุนแรงของการเกิด ทั้งนี้การประเมินและช่วยเหลือผู้ป่วยล่าช้าจะทำให้เกิด HSRs ในระดับที่รุนแรงเพิ่มขึ้นได้ สถิติปี 2557 พบความรุนแรงระดับ 4 จำนวน 1 ราย ระดับ 2 จำนวน 3 ราย ปี 2558 ความรุนแรงระดับ 4 จำนวน 1 ราย ระดับ 2 จำนวน 10 ราย ซึ่งสาเหตุหนึ่งที่ทำให้เกิดความรุนแรงถึงระดับ 4 เนื่องจากต้องใช้เวลาในการรายงานแพทย์ รอยาที่ต้องเบิกและหาอุปกรณ์ในการช่วยเหลือ รวมระยะเวลาที่แก้ไขภาวะดังกล่าวมากกว่า 30 นาที ถึงแม้ว่านำวิธีปรับเพิ่มระดับยา (Titrate) มาเป็นแนวทางการบริหารยา ยังคงเกิด HSRs ในระดับรุนแรง ซึ่งในปี 2558 ได้ศึกษาการเกิดภาวะ HSRs ในผู้ป่วยมะเร็งที่ได้รับยา Paclitaxel ในสารละลายที่มีความเข้มข้นแตกต่างกัน ภายใต้การบริหารยาตามรูปแบบที่กำหนด ผลการศึกษาพบว่า กลุ่มที่ใช้สารละลายปริมาตร 250 มิลลิลิตร ทุกๆ cycle ที่เพิ่มขึ้นจะทำให้เกิดภาวะภูมิไวเกินเพิ่มขึ้นถึงร้อยละ 53 ในขณะที่กลุ่มที่ใช้สารละลายปริมาตร 500 มิลลิลิตร ทุกๆ cycle ที่เพิ่มขึ้นจะทำให้เกิดภาวะภูมิไวเกินเพิ่มขึ้นร้อยละ 23 (95%CI 0.3-8.3) ทั้งนี้ผลการศึกษาอาจมีข้อจำกัดในผู้ป่วยที่อาจมีภาวะน้ำเกิน สามารถนำไปใช้กับผู้ป่วยบางรายได้ แต่ยังไม่สามารถแก้ปัญหาการช่วยเหลือผู้ป่วยที่เกิดภาวะ HSRs ล่าช้าได้ จึงนำมาสู่การจัดทำ Hypersensitivity Kit เพื่อแก้ปัญหาดังกล่าว

**วัตถุประสงค์:** เพื่อช่วยเหลือผู้ป่วยที่เกิด HSRs จากยาเคมีบำบัดได้อย่างรวดเร็วภายในเวลา 5 นาที ลดความรุนแรงของการเกิด HSRs สามารถให้ยาต่อ (Rechallenge) ได้ และไม่เสียโอกาสในการใช้ยา

**รูปแบบการศึกษา** สถานที่และผู้ป่วย**:** ศึกษา**โดยการสังเกตเชิงวิเคราะห์**แบบไปข้างหน้า (Cohort study) ในผู้ป่วยมะเร็งที่ได้รับยา Paclitaxel ทุก cycle ของการให้ยา ที่หน่วยเคมีบำบัด โรงพยาบาลน่าน แบบไปกลับภายใน 1 วัน

**ขั้นตอนการดำเนินงาน:**

1. ร่วมกับสหสาขาวิชาชีพ ทำ Standing Order และวิธีการแก้ไขภาวะ HSRs

2. จัดทำ Hypersensitivity Kit และแนวทางเฝ้าระวังผู้ป่วยที่ได้รับยากลุ่ม Taxanes อย่างใกล้ชิด ดังนี้

* + จัดเตียงให้ผู้ป่วยอยู่ใกล้เครื่องผลิต Oxygen และเครื่อง Vital Signs (V/S) Monitor
	+ ให้คำแนะนำอาการข้างเคียงที่อาจเกิดขึ้นโดยเภสัชกรและพยาบาลผู้บริหารยา
	+ ติดป้ายเตือนอาการแสดงของ HSRs เพื่อให้ผู้ป่วยและญาติทราบและแจ้งเจ้าหน้าที่ทันทีหากเกิด HSRs ขึ้น
	+ พยาบาลบริหารยาตามแนวทางการบริหารยาและการเฝ้าระวังการเกิด HSRs จากยากลุ่ม Taxanes พร้อมกับบันทึก V/S และอาการแสดงใน Record Form

**วิธีการวัดผล:** หาร้อยละของผู้ป่วยที่ให้ยาต่อได้ และ ร้อยละของผู้ป่วยที่เกิด HSRs ที่ได้รับการช่วยเหลือภายใน 5 นาที

**ผล:** หลังจากเริ่มใช้ Hypersensitivity Kit และปฏิบัติตามแนวทางการเฝ้าระวังการเกิด HSRs พบว่า สามารถช่วยเหลือผู้ป่วยที่เกิด HSRs ได้เร็วขึ้นภายในเวลาไม่เกิน 5นาทีคิดเป็นอัตราร้อยละ 100 ระดับความรุนแรงที่พบส่วนใหญ่เป็นระดับ 2 ไม่พบระดับ 3-4 ดังตาราง

|  |  |  |  |
| --- | --- | --- | --- |
| **ผลการศึกษา** | **ปี 2557** | **ปี 2558** | **ปี 2559** |
| จำนวนผู้ป่วยที่เกิดภาวะ HSRs (ครั้ง) | 7 | 11 | 14 |
| จำนวนผู้ป่วยที่หยุดการใช้ยา (ราย) | 3 | 1 | 0 |
| ร้อยละผู้ป่วยที่หยุดการใช้ยา  | 42.85 | 0.11 | 0 |
| จำนวนผู้ป่วยที่ให้ยาต่อ(Rechallange)ได้ (ราย) | 4 | 10 | 14 |
| ร้อยละผู้ป่วยที่ให้ยาต่อได้ | 57.1 | 90.90 | 100 |

**ข้อยุติและการนำไปใช้:**  สามารถนำไปใช้กับการบริหารยาเคมีบำบัดชนิดอื่นที่มีโอกาสเกิด HSRs ได้

**คำสำคัญ** Hypersensitivity,ภาวะภูมิไวเกิน (HSRs)